དེ་ནས་དཔལ་ལྡན་སྲིད་སྐྱོང་མཆོག་གིས་གསུང་བཤད་གནང་དོན།རྣམ་རྒྱལ་ལྷ་མོ་སྟག་ལྷ་ལགས་ཀྱིས་ཕྱི་ལོ་༡༩༩༤ཙམ་ནས་སྐུ་ལས་ཧ་ཅང་བསྐྱོན་ཏེ་བོད་ཀྱི་ཆས་གོས་དང་རྒྱན་ཆའི་སྐོར་དཔེ་དེབ་འདི་བརྩམས་པ་རེད།རྣམ་རྒྱལ་ལྷ་མོ་སྟག་ལྷ་ལགས་ཀྱིས་དཔེ་དེབ་འདི་ཉིད་བརྩམ་སླད་ཐོག་མ་འཆར་གཞི་སྒྲིག་སྟངས་དང་།དེ་ནས་པར་རིས་མཁོ་སྒྲུབ་གནང་སྟངས་སྐོར་ཐོས་སྐབས་གལ་ཏེ་ཞིབ་འཇུག་མཐིལ་ཕྱིན་བྱེད་དགོས་ཀྱི་ཡོད་ན།ཇི་ལྟར་བྱེད་དགོས་པ་དང་།དེབ་ཞིག་རྩོམ་པར་སྐུ་ལས་གང་འདྲ་རྒྱག་དགོས་པ།པར་རིས་ཁག་གི་རྒྱབ་ལྗོངས་ལོ་རྒྱུས་མི་རྒན་པར་བཀའ་འདྲི་གནང་རྒྱུའི་ཐད་སྐུ་ལས་སྐྱོན་དགོས་ཀྱི་ཡོད།རྒྱན་ཆའི་མིང་འབྲི་སྐབས་དག་ཆ་ནོར་ཡོད་མེད་ཚིག་མཛོད་ཆེན་མོར་གཟིགས་ནས་ཧ་ཅང་སྤུ་དག་པོ་གནང་ཡོད་སྟབས་བསྔགས་བརྗོད་འོས་པའི་ཕྱག་ལས་གནང་འདུགངས་དཔེ་དེབ་དབུ་འབྱེད་ཁག་མང་པོ་ཞིག་ལ་བཅར་མྱོང་ཡོད་པའི་ནང་ནས་ཐེངས་འདིའི་དཔེ་དེབ་འདི་ཉིད་སྤུས་དག་ཤོས་གྲས་བྱུང་འདུག་པར་བརྟེན་ལོ་ངོ་ཉི་ཤུ་ལྷག་སྐུ་ལས་བསྐྱོན་པའི་གྲུབ་འབྲས་སུ་དཔེ་དེབ་འདི་ཉིད་སྤུ་དག་པོ་དང་གཏིང་ཟབ་པོ།འཛམ་གླིང་གི་ཚད་དང་ལྡན་པའི་དཔེ་དེབ་ཕྱོགས་སྒྲིག་གནང་ཐུབ་པར་སྙིང་ཐག་པ་ནས་ཐུགས་རྗེ་ཆེ་ཞུ་རྒྱུ་ཡིན།